Public procurement notice: Contract Notice
Published: 2019-01-30
Buyer: KuntaPro Oy
Country: FI
Contract type: Services
Procedure: Open procedure
CPV classification: 71314000: Energy and related services | 71314300: Energy-efficiency consultancy services
Estimated value: 1806000 EUR
Submission deadline: 2019-03-03
Award criteria: The most economic tender

Technical requirements: KuntaPro Oy (yhteishankintayksikkö) pyytää asiakkailleen tarjouksia kiinteistöjen energiakatselmuksista, energiakatsastuksista sekä energiatodistusten laadinnasta tarjouspyyntöasiakirjojen mukaisesti. Palveluntuotannossa noudatetaan Motiva Oy:n palvelusektorin kiinteistöjen energiakatselmusmallia ja kiinteistöjen energiakatsastusmallia sekä voimassa olevaa työ- ja elinkeinoministeriön energiakatselmustoiminnan ohjeita ja vaatimuksia. Kilpailutuksen kohteena ovat siten TEM:n tuen piirissä olevat energiakatselmusmallit (ns. Motiva-energiakatselmukset).
Varsinainen sopimuskausi on kaksi (2) vuotta, minkä lisäksi sopimusta voidaan jatkaa kahden (1 + 1) vuoden mittaisella optiokaudella. Sopimuskausi alkaa aikaisintaan hankintapäätöksen saatua lainvoiman. Jokaiseen kilpailutettavaan osakokonaisuuteen valitaan vähintään viisi (5) sopimustoimittajaa. Tarjousten määrän jäädessä alle viiden (5) voidaan osakokonaisuuteen hyväksyä sopimustoimittajiksi myös pienempi määrä toimijoita.
Kiinteistön energiakatselmusraportissa käsitellään kohteen energian ja veden käytön nykytilanne, kuvataan LVIS-järjestelmien toiminta ja käyttö sekä esitetään säästötoimenpiteitä perusteluineen, säästövaikutuksineen ja takaisinmaksuaikoineen. Energiakatselmus voi olla myös käyttöönottokatselmus, mikäli katselmoitava kiinteistö on uusi. Tarkemmat tiedot tällä tarjouspyynnöllä kilpailutettavan energiakatselmuksen sisällöstä löytyvät Motiva Oy:n ohjeesta Kiinteistön energiakatselmuksen toteutus- ja raportointiohjeet, jota Motiva Oy ylläpitää verkkosivustollaan: https://www.motiva.fi/files/10551/Kiinteiston_energiakatselmuksen_toteutus-_ja_raportointiohjeet.pdf. Kilpailutuksella perustetaan puitejärjestely, jonka sisällä tilaukset tehdään seuraavasti:
- arvoltaan kansallisen kynnysarvon alle jäävät tilaukset voidaan kohdistaa tilaajan valitsemalle sopimustoimittajalle,
- arvoltaan kansallisen kynnysarvon ylittävissä tilauksissa toimittajan valinta perustuu sopimuksen sisäiseen kevennettyyn kilpailutukseen.
Kiinteistön energiakatsastus soveltuu teollisuuden ja palvelualojen pienten kohteiden energiakatselmukseksi. Tarkemmat tiedot tällä tarjouspyynnöllä kilpailutettavan energiakatsastusten sisällöstä löytyvät Motiva Oy:n ohjeesta Kiinteistön energiakatsastuksen toteutus- ja raportointiohjeet, jota Motiva Oy ylläpitää verkkosivustollaan: https://www.motiva.fi/files/10546/Kiinteiston_energiakatsastuksen_toteutus-_ja_raportointiohjeet.pdf Kilpailutuksella perustetaan puitejärjestely, jonka sisällä tilaukset tehdään seuraavasti:
- arvoltaan kansallisen kynnysarvon alle jäävät tilaukset voidaan kohdistaa tilaajan valitsemalle sopimustoimittajalle,
- arvoltaan kansallisen kynnysarvon ylittävissä tilauksissa toimittajan valinta perustuu sopimuksen sisäiseen kevennettyyn kilpailutukseen.
Energiatodistus perustuu rakennuksen ominaisuuksiin ja niistä johdettuun energiankulutukseen. Energiatodistuksessa ilmoitetaan toteutunut energiankulutus, energiatehokkuusluokka sekä palveluntuottajan laatimat suositukset, joiden avulla rakennuksen energiatehokkuutta voidaan parantaa. Tällä tarjouspyynnöllä kilpailutettavan energiatodistuksen sisältö ja kriteerit perustuvat ympäristöministeriön asetukseen rakennuksen energiatodistuksesta (1048/2017). Ohjeet tarjouspyynnön mukaisen energiatodistuksen laatimiseen löytyvät mainitusta asetuksesta, esim. https://www.finlex.fi/fi/laki/alkup/2017/20171048
- arvoltaan kansallisen kynnysarvon alle jäävät tilaukset voidaan kohdistaa tilaajan valitsemalle sopimustoimittajalle,
- arvoltaan kansallisen kynnysarvon ylittävissä tilauksissa toimittajan valinta perustuu sopimuksen sisäiseen kevennettyyn kilpailutukseen.
Ks. tarjouspyynnön liitteenä oleva sopimuspohja liitteineen. Hankintapäätös ei luo sopimussuhdetta hankintayksikön ja valitun tarjoajan välille. Sopimus hankintayksikön ja valitun tarjoajan välillä katsotaan syntyneeksi vasta, kun hankintapäätös on saanut lainvoiman ja kun hankinnasta on allekirjoitettu erillinen kirjallinen sopimus. Mikäli sopimuksen syntyminen viivästyy valitusta tarjoajasta aiheutuvista syistä (mm. sopimusehtojen täyttämisen puutteet), on hankintayksiköllä oikeus hylätä annettu tarjous ja tehdä hankinnasta uusi hankintapäätös.
Asianosaisen on tehtävä hankintaoikaisuvaatimus 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Sähköistä tiedoksiantoa käytettäessä hankintapäätös oheisasiakirjoineen katsotaan saadun tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä.

Eligibility requirements: Katso kohta Soveltuvuusvaatimukset.

Award value: 1806000